Bucureşti 06 .05.1997

Nr. XXXVI/2/211

Comisia pentru buget, 

finanţe şi bănci
AVIZ

asupra propunerii legislative de modificare a Legii nr. 

134/1994 pentru aprobarea Ordonanţei Guvernului 

nr. 39 din 5 august 1994 privind îmbunătăţirea coefi-

cienţilor de ierarhizare a salariilor de bază pentru perso-

nalul din sectorul bugetar


Cu adresa nr. 15 din 02 aprilie  1997, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă de modificare a Legii nr. 134/1994 pentru aprobarea Ordonanţei Guvernului nr. 39 din 5 august 1994 privind îmbunătăţirea coeficienţilor de ierarhizare a salariilor de bază pentru personalul din sectorul bugetar


In urma examinării, în şedinţa din data de 06 mai 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative din următoarele considerente:


Ameliorarea regimului de salarizare a personalului din sectorul bugetar, prin analizarea şi actualizarea raportului dintre salariul mediu în acest sector de activitate şi salariul mediu pe economie, reprezintă preocuparea de bază a actualului Guvern


Majorarea salariilor de bază în sectorul bugetar se poate face, însă, numai în concordanţă cu posibilităţile bugetului de stat.


Pornind de la propunerea legislativă în discuţie, se constată că, salariile întregului personal din sectorul bugetar ar urma să crească cu circa 66%, ceea ce ar conduce la cheltuieli suplimentare cu salariile în sumă de circa 5335 miliarde lei. Adăugând la această sumă contribuţia pentru asigurările sociale şi pe cea pentru constituirea fondului de şomaj, cheltuielile suplimentare de la bugetul de stat s-ar ridica la circa 6935 miliarde lei.

